Ericus Clapton
Ericus Patricius Clapton (natus Eric Patrick Clapton Ripleiae in Surreia die 30 Martii 1945) est citharista musicae rockicae et blues, cantor, et compositor carminum Anglicus. Qui, solus musicus in Rock and Roll Hall of Fame ter cooptatus (semel artifex solus, separatimque sodalis gregum The Yardbirds et Cream), unus e maxime magnis atque auctoritate gravissimis ex citharistis omnium temporum existimatur. Clapton duodeviginti Praemia Grammy et Praemium Brit propter "Outstanding Contribution to Music" accepit.